ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ፡ ኣዘራራቢ ጉዳይ መርዓ ትሕቲ ዕድመ 5 ለካቲት 2019 ምንጪ ስእሊ, AFP ኣብ ወረዳ ቆላ ተምቤን ንመርዓ ዝተዳለወት ቆልዓ ብሕክምና ኣብ ዝተገበረላ ምርመራ ዕድሚኣ 14 ዓመት ከም ዝኾነ ስለዝተረጋገፀ፡ እቲ መርዓ ተሰሪዙ። ምስሊ እታ ንመርዓ ዝተዳለወት ቆልዓ ምስ'ቲ ዝምርዓዋ ውልቀ-ሰብ ኣብ ማሕበራዊ መራኸቢ ምስተዘርግሐ ኣዘራራቢ ኮይኑ'ዩ። ንብዙሓት ኣቖጢዑ ብምንባሩ ድማ ላዕለዎት ሰበ ስልጣን እቲ ክልል ከይተረፉ ብቐረባ ይከታተልዎ ከም ዘለዉ ዝገልፅ መረዳእታ ጠቂዖም ነይሮም። ኣማሓዳሪ ወረዳ ቆላ ተምቤን ኣይተ ሙዘይ ደበብ፡ ንዕድመ ብዝምልከት ምስ ወለዳ ዘይምርድዳእ ተፈጢሩ ከም ዝነበረ ንቢቢሲ ኣብ ዝሃብዎ መብርሂ ገሊፆም። "ተመርሚራ 14 ዓመት ከም ዝመልኣ ብሓኪም ኣረጋጊፅና ስለዘለና፡ እቲ መርዓ ብሙሉእ ድምፂ ተሰሪዙ'ዩ።" ኢሎም። በቲ ዝተፈጠረ ኩነታት ተሰናቢዶም ዝነበሩ ወለዲ እታ ቆልዓ፡ ሓኪም ንዘቕረቦ መረዳእታ ቅቡል ብምግባር፡ ኣብ ምስራዝ እቲ መርዓ ከም ዝተሰማምዑ'ውን ብተወሳኺ ሓቢሮም። 'እንታይ ተኸዲና ነይራ?'
